《陈莹中由左司谏谪廉相见于兴化同渡湘江宿道林寺夜论华严宗》
宋代·释德洪

范韩醉倒眠荒丘，撼之不应民始愁。天生公副天下望，雷霆声始塞九州。

立朝严冷传铁面，坐令鼠辈惊鱼头。上前论事伤太直，逆鳞投笏来南陬。

长沙共渡一水碧，中流笑语惊沙鸥。湘西古寺夜对榻，高论自破千人浮。

华藏法界在掌握，遇缘即宗甘自由。世惊海隅在万里，我视阎浮同一沤。

坐中忽举毗卢印，印海印毛皆遍周。大哉此法本无碍，从公一游容我不。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪始得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒始剃度事发，入狱一年，勒令返俗。后至东京，入丞相张商英、枢密郭天信门下，再得度，赐始宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。